ΚΑΝΟΝΙΣΜΟΣ (ΕΚ) αριθ. 995/97 ΤΗΣ ΕΠΙΤΡΟΠΗΣ της 3ης Ιουνίου 1997 για τη θέσπιση, για την περίοδο από 1ης Ιουλίου 1997 έως 30 Ιουνίου 1998, των λεπτομερειών εφαρμογής των δασμολογικών ποσοστώσεων για το βόειο κρέας που προβλέπονται από τον κανονισμό (ΕΚ) αριθ. 1926/96 του Συμβουλίου για την Εσθονία, τη Λετονία και τη Λιθουανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόματη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελεύθερων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας, η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (1), και ιδίως το άρθρο 5,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 2222/96 (3), και ιδίως το άρθρο 9 παράγραφος 2,

Εκτιμώντας:

ότι ο κανονισμός (ΕΚ) αριθ. 1926/96 προβλέπει ορισμένες ετήσιες δασμολογικές ποσοστώσεις προϊόντων με βάση το βόειο κρέας 7 ότι, για τις εισαγωγές, στο πλαίσιο των ποσοστώσεων αυτών, εφαρμόζεται μείωση 80 % των ποσοστών των δασμών που καθορίζονται στο κοινό δασμολόγιο (ΚΔ) 7 ότι είναι αναγκαίο να θεσπιστούν οι λεπτομέρειες εφαρμογής των εν λόγω ποσοστώσεων, για την περίοδο από 1ης Ιουλίου 1997 έως 30 Ιουνίου 1998 7

ότι, προκειμένου να διασφαλισθεί ο τακτικός ρυθμός των ενδεχομένων εισαγωγών των ποσοτήτων που καθορίζονται για την περίοδο από 1ης Ιουλίου 1997 έως 30 Ιουνίου 1998, πρέπει να κλιμακωθούν οι ποσότητες αυτές σε διαφορετικές χρονικές περιόδους του έτους 1997/98 7

ότι, λαμβανομένων υπόψη των διατάξεων των προαναφερθεισών συμφωνιών, οι οποίες εξασφαλίζουν την καταγωγή του προϊόντος, πρέπει παράλληλα να προβλεφθεί ότι η διαχείριση του εν λόγω καθεστώτος πραγματοποιείται με τη βοήθεια πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων καθώς και τα στοιχεία που πρέπει να περιέχουν οι αιτήσεις και τα πιστοποιητικά, κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, σχετικά με τις λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2350/96 (5), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, περί λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (6), όπως τροποποιήθηκε τελευταία από τον κανονισμό (ΕΚ) αριθ. 266/97 (7) 7 ότι πρέπει, εξάλλου, να προβλεφθεί η έκδοση των πιστοποιητικών μετά από προθεσμία εξέτασης και με την εφαρμογή, ενδεχομένως, ενιαίου ποσοστού μείωσης 7

ότι, δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν ακριβείς όροι για την πρόσβαση των εμπορευόμενων στα εν λόγω καθεστώτα 7 ότι ο έλεγχος των όρων αυτών απαιτεί η αίτηση να υποβάλλεται στο κράτος μέλος στο οποίο ο εισαγωγέας είναι εγγεγραμμένος στο μητρώο του ΦΠΑ 7

ότι, προκειμένου να διασφαλιστεί η αποτελεσματική διαχείριση των προβλεπόμενων καθεστώτων, πρέπει να προβλεφθεί ο καθορισμός εγγύησης που αφορά τα πιστοποιητικά εισαγωγής στο πλαίσιο των εν λόγω καθεστώτων σε 12 Ecu ανά 100 χιλιόγραμμα 7

ότι, με βάση την κτηθείσα πείρα, είναι γνωστό ότι οι εισαγωγείς δεν ενημερώνουν πάντα τις αρμόδιες αρχές οι οποίες έχουν εκδώσει τα πιστοποιητικά εισαγωγής σχετικά με την ποσότητα και την καταγωγή των εισαγομένων βοείων κρεάτων στο πλαίσιο των εν λόγω ποσοστώσεων 7 ότι τα στοιχεία αυτά είναι σημαντικά στο πλαίσιο της αξιολόγησης της κατάστασης της αγοράς 7 ότι θα πρέπει, επομένως, να θεσπισθεί η σύσταση εγγύησης σχετικά με την τήρηση της ανακοίνωσης αυτής 7

ότι πρέπει να προβλεφθεί η διαβίβαση από τα κράτη μέλη των πληροφοριών σχετικά με τις εν λόγω εισαγωγές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιουλίου 1997 έως 30 Ιουνίου 1998, μπορούν να εισαχθούν, στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 1926/96, σύμφωνα με τις διατάξεις του παρόντος κανονισμού:

- 1 650 τόνοι βοείου κρέατος νωπού, απλής ψύξεως ή κατεψυγμένου που υπάγεται στους κωδικούς ΣΟ 0201 και 0202, καταγωγής Λιθουανίας, Λετονίας και Εσθονίας 7 η ποσόστωση αυτή φέρει τον αύξοντα αριθμό 09.4561,

- 220 τόνοι προϊόντων που υπάγονται στον κωδικό ΣΟ 1602 50 10, καταγωγής Λετονίας 7 η ποσόστωση αυτή φέρει τον αύξοντα αριθμό 09.4562.

2. Οι δασμοί που καθορίζονται στο κοινό δασμολόγιο μειώνονται κατά 80 % για τις ποσότητες που αναφέρονται στην παράγραφο 1.

3. Οι ποσότητες που αναφέρονται στην παράγραφο 1 κλιμακώνονται κατά τη διάρκεια του έτους ως εξής:

- 50 % κατά τη διάρκεια της περιόδου από 1ης Ιουλίου έως 31 Δεκεμβρίου 1997,

- 50 % κατά τη διάρκεια της περιόδου από 1ης Ιανουαρίου έως 30 Ιουνίου 1998.

Εάν, κατά τη διάρκεια της περιόδου από 1ης Ιουλίου 1997 έως 30 Ιουνίου 1998, οι ποσότητες για τις οποίες υποβάλλονται αιτήσεις πιστοποιητικών εισαγωγής, οι οποίες υποβλήθηκαν δυνάμει της πρώτης περιόδου που προσδιορίζεται στην πρώτη περίπτωση, είναι κατώτερες από τις διαθέσιμες ποσότητες, οι εναπομένουσες ποσότητες προστίθενται στις διαθέσιμες ποσότητες για την επόμενη περίοδο.

Άρθρο 2

1. Για να επωφεληθεί τον ποσοστώσεων που διέπουν την εισαγωγή και αναφέρονται στο άρθρο 1:

α) ο υποβάλλων αίτηση για πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά τη διάρκεια των τελευταίων δώδεκα μηνών εμπορική δραστηριότητα στον τομέα του εμπορικού βοείου κρέατος με τρίτες χώρες και ότι είναι εγγεγραμμένος σε εθνικό μητρώο ΦΠΑ 7

β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγγεγραμμένος ο αιτών 7

γ) για καθεμία από τις ομάδες προϊόντων που αναφέρονται αντιστοίχως στο άρθρο 1 παράγραφος 1 πρώτη ή δεύτερη περίπτωση:

- η αίτηση πιστοποιητικού πρέπει να αφορά ελάχιστη ποσότητα 15 τόνων σε βάρος προϊόντων, χωρίς να υπερβαίνει τη διαθέσιμη ποσότητα για την αντίστοιχη περίοδο.

- μπορεί να υποβληθεί μόνο μία αίτηση ανά ενδιαφερόμενο,

- στην περίπτωση που ο ίδιος ενδιαφερόμενος υποβάλει περισσότερες από μία αιτήσεις για μια ομάδα προϊόντων, απορρίπτονται όλες οι αιτήσεις που αφορούν την ομάδα αυτή 7

δ) η αίτηση πιστοποιητικού και το πιστοποιητικό περιλαμβάνουν στη θέση 8:

- στην περίπτωση του άρθρου 1 παράγραφος 1 πρώτη περίπτωση, την ένδειξη της χώρας καταγωγής,

- στην περίπτωση του άρθρου 1 παράγραφος 1 δεύτερη περίπτωση, την ένδειξη της χώρας καταγωγής,

το πιστοποιητικό συνεπάγεται την υποχρέωση να πραγματοποιηθεί η εισαγωγή από μία ή περισσότερες από τις αναγραφόμενες σ' αυτό χώρες 7

ε) η αίτηση πιστοποιητικού και το πιστοποιητικό περιλαμβάνουν, στη θέση 20, μία τουλάχιστον από τις ακόλουθες ενδείξεις:

- Reglamento (CE) n° 995/97

- Forordning (EF) nr. 995/97

- Verordnung (EG) Nr. 995/97

- Κανονισμός (ΕΚ) αριθ. 995/97

- Regulation (EC) No 995/97

- Rθglement (CE) n° 995/97

- Regolamento (CE) n. 995/97

- Verordening (EG) nr. 995/97

- Regulamento (CE) nΊ 995/97

- Asetus (EY) N:o 995/97

- Fφrordning (EG) nr 995/97.

2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση πιστοποιητικού και το πιστοποιητικό μπορούν να περιλαμβάνουν στη θέση 16 περισσότερους κωδικούς ΣΟ αναφερόμενους στην ομάδα των προϊόντων που αναγράφονται στο άρθρο 1 παράγραφος 1 πρώτη περίπτωση.

Άρθρο 3

1. Οι αιτήσεις πιστοποιητικών μπορούν να κατατεθούν μόνο:

- από 7 έως 17 Ιουλίου 1997,

- από 3 έως 13 Φεβρουαρίου 1998.

2. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα μετά τη λήξη της προθεσμίας καταθέσεως των αιτήσεων, τις αιτήσεις που υποβλήθηκαν.

Η ανακοίνωση αυτή περιλαμβάνει τον κατάλογο των αιτούντων ανά αιτούμενες ποσότητες ανά σχετικό κωδικό ονοματολογίας και ανά χώρα καταγωγής των προϊόντων.

Όλες οι ανακοινώσεις, συμπεριλαμβανομένων και των ανακοινώσεων «μηδέν», πραγματοποιούνται με τέλεξ, και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα.

3. Η Επιτροπή αποφασίζει το συντομότερο δυνατό και ανά ομάδα προϊόντων κάθε περιπτώσεως του άρθρου 1 παράγραφος 1, όσον αφορά τη συνέχεια που μπορεί να δοθεί στις αιτήσεις πιστοποιητικών. Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτουμένων ποσοτήτων ανά ομάδα προϊόντων κάθε περιπτώσεως του άρθρου 1 παράγραφος 1.

4. Τα πιστοποιητικά εκδίδονται το συντομότερο δυνατό με την επιφύλαξη της απόφασης αποδοχής των αιτήσεων από την Επιτροπή.

5. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.

Άρθρο 4

1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

2. Το άρθρο 8 παράγραφος 4 του κανονισμού (ΕΟΚ) αριθ. 3719/88 εφαρμόζεται. Εντούτοις, ο πλήρης δασμός κατά την εισαγωγή που προβλέπεται στο κοινό δασμολόγιο εισπράττεται για όλες τις ποσότητες που υπερβαίνουν εκείνες που αναφέρονται στο πιστοποιητικό εισαγωγής.

3. Το άρθρο 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88 δεν εφαρμόζεται.

4. Κατά παρέκκλιση από το άρθρο 33 παράγραφος 3 στοιχείο β) σημείο ii), του κανονισμού (ΕΟΚ) αριθ. 3719/88, η μέγιστη προθεσμία για την προσκόμιση της απόδειξης εισαγωγής με περιορισμό της απώλειας της εγγύησης κατά 15 %, είναι 4 μήνες.

5. Κατά παρέκκλιση του άρθρου 3 του κανονισμού (ΕΚ) αριθ. 1445/95, η ισχύς των πιστοποιητικών λήγει στις 30 Ιουνίου 1998.

Άρθρο 5

1. Το αργότερο τρεις εβδομάδες μετά την εισαγωγή των προϊόντων που αναφέρονται στον παρόντα κανονισμό, ο εισαγωγέας ενημερώνει την αρμόδια αρχή η οποία εξέδωσε το πιστοποιητικό εισαγωγής για την ποσότητα και την καταγωγή των εισαγομένων προϊόντων. Η αρχή αυτή διαβιβάζει τις σχετικές πληροφορίες στην Επιτροπή, στην αρχή κάθε μήνα.

2. Το αργότερο τέσσερις μήνες μετά από κάθε εξάμηνο του έτους εισαγωγής, η εν λόγω αρμόδια αρχή κοινοποιεί στην Επιτροπή τις ποσότητες των προϊόντων που αναφέρονται στο άρθρο 1 για τις οποίες χρησιμοποιήθηκαν πιστοποιητικά εισαγωγής τα οποία εκδόθηκαν στο πλαίσιο του κανονισμού αυτού, στη διάρκεια του τελευταίου εξαμήνου.

Άρθρο 6

1. Κατά την αίτηση εκδόσεως πιστοποιητικού εισαγωγής, ο εισαγωγέας πρέπει να συστήσει εγγύηση σχετική με το πιστοποιητικό εισαγωγής ύψους 12 Ecu ανά 100 χιλιόγραμμα καθαρού βάρους κατά παρέκκλιση του άρθρου 4 του κανονισμού (ΕΚ) αριθ. 1445/95, και πρέπει επίσης να συσταθεί και εγγύηση 1 Ecu ανά 100 χιλιόγραμμα καθαρού βάρους σχετική με την κοινοποίηση η οποία αναφέρεται στο άρθρο 5 παράγραφος 1 του παρόντος κανονισμού, η οποία διαβιβάζεται από τον εισαγωγέα στην αρμόδια αρχή.

2. Η εγγύηση η σχετική με την κοινοποίηση αποδεσμεύεται εφόσον η κοινοποίηση διαβιβασθεί στην αρμόδια αρχή εντός της προθεσμίας που αναφέρεται στο άρθρο 5 παράγραφος 1 για την ποσότητα που καλύπτεται από την κοινοποίηση αυτή. Στην αντίθετη περίπτωση, η εγγύηση καταπίπτει.

Η απόφαση η σχετική για την αποδέσμευση της εγγύησης αυτής λαμβάνεται συγχρόνως με εκείνη που αφορά την αποδέσμευση της εγγύησης της σχετικής με το πιστοποιητικό.

Άρθρο 7

Τα προϊόντα απολαύουν των δασμών που αναφέρονται στο άρθρο 1 κατόπιν υποβολής πιστοποιητικού κυκλοφορίας EUR. 1, το οποίο χορηγείται από τη χώρα εξαγωγής σύμφωνα με τις διατάξεις του πρωτοκόλλου αριθ. 3 που επισυνάπτεται στις συμφωνίες ελευθέρων συναλλαγών.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 254 της 8. 10. 1996, σ. 1.

(2) ΕΕ αριθ. L 148 της 28. 6. 1968, σ. 24.

(3) ΕΕ αριθ. L 296 της 21. 11. 1996, σ. 50.

(4) ΕΕ αριθ. L 331 της 2. 12. 1988, σ. 1.

(5) ΕΕ αριθ. L 320 της 11. 12. 1996, σ. 4.

(6) ΕΕ αριθ. L 143 της 27. 6. 1995, σ. 35.

(7) ΕΕ αριθ. L 45 της 15. 2. 1997, σ. 1.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

Αρι>ΤΕΛΟΣ ΓΡΑΦΗΚΟΥ>